CELEX: C2007/269/131
Language: mt
Date: 2007-11-10 00:00:00
Title: Kawża F-90/07: Rikors ippreżentat fis- 17 ta' Settembru 2007 — Traore vs Il-Kummissjoni

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/72
            
         Rikors ippreżentat fis-17 ta' Settembru 2007 — Traore vs Il-Kummissjoni
   (Kawża F-90/07)
   (2007/C 269/131)
   Lingwa tal-kawża: Il-Franċiż
   Partijiet
   
      Rikorrent: Amadou Traore (Rhodes Saint Genèse, il-Belġju) (rappreżentant: E. Boigelot, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tannulla d-deċiżjoni li tiċħad il-kandidatura tar-rikorrent għall-kariga ta' chargé d'affaires ad interim fid-delegazzjoni tal-Kummissjoni f'Togo, li għaliha ġie maħtur is-Sur X;
            
         
               —
            
            
               tannulla l-ħatra tas-Sur X għall-imsemmija kariga;
            
         
               —
            
            
               tannulla d-deċiżjoni li tiċħad il-kandidatura tar-rikorrent għal kariga ta' Kap inkarigat mill-Operazzjonijiet fid-delegazzjoni tal-Kummissjoni fit-Tanżanija, li għaliha ġie maħtur is-Sur Y;
            
         
               —
            
            
               tannulla l-ħatra tas-Sur Y għall-imsemmija kariga;
            
         
               —
            
            
               tordna lill-konvenuta tħallas is-somma ta' EUR 3 500 bħala kumpens għal danni morali u preġudizzju għall-karriera tar-rikorrent;
            
         
               —
            
            
               tordna lill-konvenuta tbati l-ispejjeż.
            
         Motivi u argumenti prinċipali
   In sostenn tar-rikors tiegħu, ir-rikorrent, l-ewwel nett, jinvoka l-irregolarità tal-proċedura ta' reklutaġġ, minn naħa, in kwantu l-livell tal-karigi in kwistjoni kien stabbilit fil-gradi AD9 sa AD14, bi ksur tal-prinċipji stabbiliti fis-sentenza Economidis vs Il-Kummissjoni (1), u min-naħa l-oħra, in kwantu l-avviż għal post tax-xogħol għall-ewwel kariga minn fost dawk in kwistjoni u l-ordni ta' priorità stabbilita fl-Artikolu 29(1) tar-Regolamenti tal-Persunal tal-Komunitajiet Ewropej (iktar 'il quddiem “ir-Regolamenti”) ma kinux irrispettati. Huwa jżid jgħid li l-eżami komparattiv tal-merti ma twettaqx, li jimplika abbuż tal-poter kif ukoll ksur tal-prinċipji ta' trattament ugwali u ta' prospetti raġonevoli tal-karriera.
   Minbarra dan, ir-rikorrent isostni li l-Kummissjoni kisret l-Artikolu 1d(1) tar-Regolamenti tal-Persunal, in kwantu hija ċaħdet il-kandidatura tiegħu għar-raġuni, b'mod partikolari, li huwa ta' oriġini Afrikana.
   
      (1)  Sentenza tat-Tribunal għas-Servizz Pubbliku ta' l-14 ta' Diċembru 2006, F-122/05, ĠU C 331, 30.12.2006, p. 47.